Johan Anton Abraham Fjeldsted Dahl
Store norske leksikon,Språk og litteratur,Litterære institusjoner,Bokhandel
Johan Anton Abraham Fjeldsted Dahl var en norsk bokhandler og forlegger. Dahl grunnla i 1832 Johan Fjeldsted Dahls bokhandel i Oslo, en bokhandel som fikk stor betydning for norsk litteratur. Den var i 1830- og 1840-årene møtested for hovedstadens litterære og kunstneriske elite, særlig for venner av Johan Sebastian Welhaven.
Henrik Wergeland og hans tilhengere stod i opposisjon til Dahl, som for dem betegnet «Kjøbenhavneriet». Wergelands farse Papegøien er en satire rettet mot Dahl, som likevel lot den utkomme på sitt eget forlag. I 1842 utgav Dahl også Wergelands skrift Jødesagen i det norske Storthing.Johan Fjeldsted Dahl var også medstifter av leseselskapet Athenæum og Christiania kunstforening. Les mer i Store norske leksikon Johan Dahl i Norsk biografisk leksikon